《和端礼惜花苦风雨之句》
宋代·王庭圭

花逢暮境已侵寻，庭值狂风不可禁。已捲残红随日脚，更吹嫩可到眉心。

明朝藉地犹堪醉，小雨笼晴未作阴。骑马访君春好在，不劳钟鼓报新音。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。